פרס טוני

פרס אנטואנט פרי להצטיינות בתיאטרון (באנגלית: Antoinette Perry Award for Excellence in Theatre), המכונה תדיר: פרס טוני, הוא פרס המחולק מדי שנה על הישגים בתחום התיאטרון החי האמריקאי. את הזוכים בוחרת ועדה בת כ-700 אנשים מתחום התיאטרון והעיתונאות. הטקס הראשון התקיים בשנת 1947, אך רק ב-1949 ניתנו לראשונה מדליות טוני לזוכים. הפרס קרוי על שם אנטואנט פרי, מייסדת "כנף התיאטרון האמריקאי", ארגון תמיכה בתיאטרון.

טקס הפרס עצמו כולל שירים ממחזות הזמר המועמדים וקטעי וידאו או מצגות של המחזות המועמדים. בטקס שהתקיים ב-2006 ניתנו פרסים ב-30 קטגוריות.

הפרס מקביל לפרס אוליבייה בממלכה המאוחדת ולפרס מולייר בצרפת.

כדי להיות מועמד לפרס, המחזה חייב להיות מוצג בברודוויי בעונה הקודמת לטקס. ירידה של מחזה לא פוסלת את זכאותו למועמדות, אך חברי הוועדה הבוחרת מעדיפים בדרך כלל מחזות שעדיין רצים. מחזה שהוועדה מחשיבה ל"חדש" הוא מחזה שטרם הופק בברודוויי ואיננו חלק מה"רפרטואר ההיסטורי או הפופולרי". ניסוח זה היווה מקור למחלוקת, משום שמועמדויות של מחזות רבים בתחומים ה"חדשים" נפסלו, וכך כותביהם לא קיבלו הזדמנות לזכות בפרסי המחזה או המחזמר הטוב ביותר. מאידך יש שטוענים כי מתן מעמד של מחזות חדשים למחזות שמועלים לעיתים קרובות יותר (למשל מחזות שהועלו כבר בוסט אנד בלונדון או באוף ברודוויי, או מחזות שמבוססים על סרטים) נותן להם יתרון על פני שאר המחזות, שכן הם התפתחו במשך זמן ארוך יותר וזכו לחשיפה והיכרות מוקדמת בקרב חברי הוועדה הבוחרת.

 היסטוריה 
טקס פרסי הטוני הראשון נערך ב-6 באפריל 1947 במלון וולדורף אסטוריה בניו יורק. הוא נקרא על שם אנטואנט "טוני" פרי, שנפטרה שנה קודם לכן.

מאז 1967 הטקס משודר בטלוויזיה. מספר הצופים ירד מאז. למשל, מספר הצופים בשנת 1974 היה 20,026,000, בשנת 1999 9,155,000 ובעשור הראשון של המאה ה-21 הגיע המספר לשישה עד שמונה מיליון צופים .

בשנים 1997–2010 הטקס נערך באולם המוזיקה רדיו סיטי ובשידור חי בתחנת CBS. בשנים 2011- 2012 המיקום שונה לתיאטרון בייקון ובשנה לאחר מכן הטקס חזר לאולמי רדיו סיטי.

 קטגוריות הפרס 
נכון לשנת 2025, ישנן 26 קטגוריות ועוד שישה פרסים מיוחדים. כשהטקס נוסד, היו רק 11 קטגוריות, ובמהלך השנים נוספו עוד וחלק מהשמות שונו. קטגוריות הפרס הן:
הפקותמשחקבימויאמנותיות המחזה הטוב ביותר
 המחזמר הטוב ביותר
 החידוש הטוב ביותר של מחזמר
 החידוש הטוב ביותר של מחזה השחקן הראשי הטוב ביותר במחזה
 השחקנית הראשית הטובה ביותר במחזה
 השחקן הראשי הטוב ביותר במחזמר
 השחקנית הראשית הטובה ביותר במחזמר
 שחקן המשנה הטוב ביותר במחזה
 שחקנית המשנה הטובה ביותר במחזה
 שחקן המשנה הטוב ביותר במחזמר
 שחקנית המשנה הטובה ביותר במחזמר הבימוי הטוב ביותר של מחזמר
 הבימוי הטוב ביותר של מחזה הספר הטוב ביותר של מחזמר
 עיצוב התפאורה הטוב ביותר למחזה
 עיצוב התפאורה הטוב ביותר למחזמר
 עיצוב התאורה הטוב ביותר למחזה
 עיצוב התאורה הטוב ביותר למחזמר
 עיצוב התלבושות הטוב ביותר למחזה
 עיצוב התלבושות הטוב ביותר למחזמר
 הכוריאוגרפיה הטובה ביותר
 התזמורת הטובה ביותר
 עיצוב הסאונד הטוב ביותר למחזה
 עיצוב הסאונד הטוב ביותר למחזמר
 הפסקול המקורי הטוב ביותר

קישורים חיצוניים





*
קטגוריה:ספיישלים טלוויזיוניים אמריקאים
טוני